CELEX: 32018L1027
Language: mt
Date: 2018-07-19 00:00:00
Title: Direttiva ta' Implimentazzjoni tal-Kummissjoni (UE) 2018/1027 tad-19 ta' Lulju 2018 li temenda d-Direttiva tal-Kunsill 66/402/KEE fir-rigward ta' distanzi ta' iżolament għal Sorghum spp (Test b'rilevanza għaż-ŻEE.)

20.7.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 184/4
               
            DIRETTIVA TA' IMPLIMENTAZZJONI TAL-KUMMISSJONI (UE) 2018/1027
      tad-19 ta' Lulju 2018
      li temenda d-Direttiva tal-Kunsill 66/402/KEE fir-rigward ta' distanzi ta' iżolament għal Sorghum spp
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 66/402/KEE tal-14 ta' Ġunju 1966 dwar il-marketing ta' żerriegħa tal-ġwież (1), u b'mod partikolari l-Artikolu 21a tagħha,
      Billi:
      
                  (1)
               
               
                  Il-kundizzjonijiet għall-produzzjoni taż-żerriegħa previsti fid-Direttiva 66/402/KEE huma bbażati fuq standards stabbiliti mill-Organizzazzjoni għall-Kooperazzjoni u l-Iżvilupp Ekonomiċi (OECD).
               
            
                  (2)
               
               
                  Fil-Laqgħa Annwali tal-2017 tal-OECD dwar għall-Iskemi taż-Żerriegħa, l-istandard għal distanzi ta' iżolament għall-kultivazzjoni ta' Sorghum spp. ġie emendat b'mod partikolari biex jiġu kkunsidrati żoni fejn il-preżenza ta' S. halepense jew S. sudanense hija kwistjoni partikolari ta' dakkir inkroċjat.
               
            
                  (3)
               
               
                  Għaldaqstant, jenħtieġ li d-Direttiva 66/402/KEE tiġi emendata skont dan.
               
            
                  (4)
               
               
                  Il-miżuri previsti f'din id-Direttiva huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DIN ID-DIRETTIVA:
      Artikolu 1
      Emendi għad-Direttiva 66/402/KEE
      L-Anness I tad-Direttiva 66/402/KEE huwa emendat skont l-Anness ta' din id-Direttiva.
      Artikolu 2
      Traspożizzjoni
      1.   Sa mhux aktar tard mill-31 ta' Diċembru 2018, l-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva. Huma għandhom jikkomunikaw minnufih lill-Kummissjoni t-testi ta' dawk id-dispożizzjonijiet.
      Huma għandhom japplikaw dawn id-dispożizzjonijiet mill-1 ta' Jannar 2019.
      Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati mit-tali referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.
      2.   L-Istati Membri għandhom immedjetament jikkomunikaw lill-Kummissjoni t-testi tad-dispożizzjonijiet ewlenija tal-liġi nazzjonali li huma jadottaw fil-qasam kopert b'din id-Direttiva.
      Artikolu 3
      Dħul fis-seħħ
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
      Artikolu 4
      Destinatarji
      Din id-Direttiva hija indirizzata lill-Istati Membri.
      
         Magħmul fi Brussell, id-19 ta' Lulju 2018.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU 125, 11.7.1966, p. 2309/66.
      
         ANNESS
         Il-Punt 2 tal-Anness I tad-Direttiva 66/402/KEE jinbidel b'li ġej:
         
            
                        “2.
                     
                     
                        L-għelejjel għandhom jikkonformaw fir-rigward id-distanzi mis-sorsi fil-viċin tat-trab tad-dakra li jistgħu jirriżultaw f'dakkir barrani mhux mixtieq:
                        
                                    Għelejjel
                                 
                                 
                                    Distanza minima
                                 
                              
                                    
                                       Phalaris canariensis, Secale cereale minbarra ibridi:
                                 
                                 
                                     
                                 
                              
                                    
                                                —
                                             
                                             
                                                għall-produzzjoni taż-żerriegħa bażika
                                             
                                          
                                 
                                    300 m
                                 
                              
                                    
                                                —
                                             
                                             
                                                għall-produzzjoni taż-żerriegħa ċċertifikata
                                             
                                          
                                 
                                    250 m
                                 
                              
                                    
                                       Sorghum spp.
                                 
                                 
                                     
                                 
                              
                                    
                                                —
                                             
                                             
                                                għall-produzzjoni taż-żerriegħa bażika (*1)
                                                
                                             
                                          
                                 
                                    400 m
                                 
                              
                                    
                                                —
                                             
                                             
                                                għall-produzzjoni taż-żerriegħa ċċertifikata (*1)
                                                
                                             
                                          
                                 
                                    200 m
                                 
                              
                                     
                                 
                                 
                                     
                                 
                              
                                    
                                       xTriticosecale, varjetajiet li jdakkru lilhom infushom
                                 
                                 
                                     
                                 
                              
                                    
                                                —
                                             
                                             
                                                għall-produzzjoni taż-żerriegħa bażika
                                             
                                          
                                 
                                    50 m
                                 
                              
                                    
                                                —
                                             
                                             
                                                għall-produzzjoni taż-żerriegħa ċċertifikata
                                             
                                          
                                 
                                    20 m
                                 
                              
                                    Zea mays
                                 
                                 
                                    200 m
                                 
                              Id-distanzi minimi mniżżla fit-tabella hawn fuq jistgħu jiġu injorati jekk hemm protezzjoni suffiċjenti minn kwalunkwe trab tad-dakra mhux mixtieq.”
                     
                  
         
            (*1)  F'dawn iż-żoni fejn il-preżenza ta' S. halepense jew S. sudanense titratta kwistjoni ta' dakkir inkroċjat partikolari, għandu japplika dan li ġej:
         
                     (a)
                  
                  
                     l-għelejjel għandhom jipproduċu ż-żerriegħa bażika ta' Sorghum bicolor jew l-ibridi taghħa jridu jiġi iżolati mhux inqas minn 800 m 'l bogħod minn kwalunkwe sors ta' tali trab tad-dakra li jikkontamina;
                     
                  
               
                     (b)
                  
                  
                     l-għelejjel għandhom jipproduċu ż-żerriegħa ċċertifikata ta' Sorghum bicolor jew l-ibridi taghħa jridu jiġi iżolati mhux inqas minn 400 m'l bogħod minn kwalunkwe sors ta' tali trab tad-dakra li jikkontamina.